**Zeii batrani stiu inca sa petreaca!**

*Ștefan Augustin Doinaș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iubiti colegi purtand acelasi hram!

Sunt patruzeci de ani - o vesnicie!

De cand, intaia oara, ne porneam

De-aici, ca o superba herghelie

De manji nestiutori de bici si ham.

Eram frumosi: purtam vapaia pura

Care se-arata-intreaga pe figura.

Acuma, iata-ne - si mai frumosi;

De frumusete grea, interioara,

Care ne face - poate - mai sfiosi,

Caci n-are focul viu de primavara

Al astrilor puternici si gelosi,

Ci doar surasul palid care-inseamna

Caldura blanda-a soarelui de toamna.

Ei si!? Intelepciunea unei vieti

E s-o traiesti, pe fiecare treapta,

Prin ceea ce-i e propriu, si sa-nveti

a-i da, necontenit, masura dreapta.

Sa-i dam, deci, acceptatei batraneti

Prilejul de-a ne-ntineri, o clipa

Prin tot ce-a fost recolta si risipa.

Noi, toti, ne-am pregatit candva, de zbor

Aici, intre aceste ziduri sfinte.

Azi am venit sa ne rostim in cor

Recunostinta inimii, fierbinte,

Omagiul cald, al nostru-al tuturor,

Adus acum liceului prin care

Am cunoscut intaia consacrare.

Tot ca elevi, dar azi mai silitori,

Venim sa strangem generoasa mana

A unor fara seaman profesori.

Celor de-aici, si celor din tarana,

Intotdeauna le vom fi datori:

Caci tot ce le platim, pana la moarte,

Din ce ne-au dat, e doar o mica parte.

Ne-am adunat sa spunem, fara glas,

Prezent! in numele unor prieteni

ce nu-s aici; acei care-au ramas,

devreme sau tarziu, sub triste cetini;

sa ne-implinim cucernicul popas

la cerul lor cu astre scufundate

ce-asteapta azi un semn de pietate.

Suntem aici pentru-a raspunde-acum

La intrebarea: Ce-ati facut in viata?

E o-ntrebare de sfarsit de drum?

Eu cred ca nu: raspunsu-i inca-n fata.

Ci-n clipa cand il vom rosti, oricum

Ne-ar fi - carunt sau inca negru - parul,

Doar urma noastra spune adevarul.

Ne-am adunat ca sa-adunam acest

Teribil adevar al vietii noastre

Cu tot ce are mandru sau funest

Din biruinti, sperante si dezastre,

Sa nu ramana-n pulberi nici un gest,

Ci-insumat-ca un mirabil numar

Sa-l ducem impreuna, toti, pe umar.

Ne-am adunat sa ne copilarim.

Sa dezgropam din noi crenguta verde

A unui vesnic tanar vifleim

Pe care sufletul nicicand nu-l pierde,

Si-ncaruntiti cum suntem sa-l traim

Din nou: in cantecele si-n credinta

Care din leagan ne-au scaldat fiinta.

Iar daca-i scris ca orele de azi

Sa bata a suprema intalnire

Aprindeti-va sorii din obraz,

Fiti numai bunatate si iubire,

Si-orice cuvant rostiti-l in extaz!

Sarutul cel din urma, ca si-ntaiul,

Sa ne vegheze-n flacari capataiul!

Prieteni si colegi - bine-ati venit!

In lupta noastra crancena cu timpul,

Hai sa ne credem inca la zenit!

Restaurati, deci pentr-o zi, Olimpul!

Dati intalnirii nimbul cuvenit!

Din mana-n mana cupe mari sa treaca:

Zeii batrani stiu inca sa petreaca!